laion/Wikipedia-Exotic huggingface dataset:
הטוראצו בקרמונה

הטוראצו בקרמונה (באיטלקית: Torrazzo di Cremona) הוא מגדל הפעמונים של קתדרלת קרמונה, לומברדיה, בצפון איטליה. גובהו 112.7 מטר, זהו מגדל הפעמונים בגימור הלבנים השלישי בגובהו בעולם, הראשון היה מגדל כנסיית סנט מרטין בלנדשוט, בוואריה, והשני בכנסיית גבירתנו בברוז', בלגיה. עם זאת הטורצו (שהושלם בשנת 1309) ישן יותר ממגדל לנדשוט (הושלם בשנת 1500) ומגדל ברוז' (הושלם בשנת 1465), והוא מבנה הלבנים העתיק ביותר שגובהו יותר מ-100 מ' שעדיין עומד. על פי המסורת הרווחת, הבנייה במגדל החלה בשנת 754. במציאות, הוא נבנה בארבעה שלבים: ראשון משנת 1230, עד השני, בין 1250 ל־1267, עד למתחת הקוודרפור, השלישי בסביבות שנת 1284, והשלמת צריח השיש בשנת 1309. גובהו הוכרז על ידי לוח מוטבע בקיר בבסיס הטורצו עצמו, המציין 250 זרועות ו-2 אונקיות, אשר במערכת המדידה העתיקה של העיירות לומברד מתורגמות לכ־111 מטר. שבעת הפעמונים מכוונים בסולם מז'ור, ומתוארכים למאה ה-18. בחפירות ארכאולוגיות שבוצעו בשנות ה-80 התגלה נוכחותם של מבנים בסיסיים שאמורים להיות שרידים של בית כנסייה קדום יותר (או בית קברות המשויך אליו), או אפילו מבנים רומיים קודמים. בקומה הרביעית של הטוראצו שוכן השעון האסטרונומי הגדול בעולם. המנגנון נבנה על ידי פרנצ'סקו וג'ובאן בטיסטה דיוויזיולי (אב ובנו) בין השנים 1583–1588. החלק החיצוני, שצויר במקור על ידי פאולו סקאזולה בשנת 1483, אך נצבע מאוחר יותר פעמים רבות, כולל על ידי ג'ובאני בטיסטה דורדוני, מייצג את השמיים עם קבוצות גלגל המזלות ואת השמש והירח עוברים דרכם. מדיה וקבצים בנושא הטוראצו בקרמונה בוויקישיתוף Galeati, G. (1928). Il Torrazzo di Cremona. Cremona. Saracino, M.T. (1978). Il Torrazzo ed il suo restauro. Cremona. Saracino, M.T. (1978). Il Torrazzo ed il suo restauro. Cremona. Ghidotti, P. Il Torrazzo di Cremona. Archeologia e storia di un monumento medievale. Loffi, F. (1987). Il Torrazzo di Cremona. Cremona.
האוניברסיטה הטכנולוגית של נאניאנג

האוניברסיטה הטכנולוגית של נאניאנג (באנגלית: Nanyang Technological University; במלאית: Universiti Teknologi Nanyang, במנדרינית: 南洋理工大学; בטמילית: நன்யாங் தொழில்நுட்ப பல்கலைக்கழகம்; בראשי תיבות: NTU) היא אוניברסיטת מחקר ציבורית בסינגפור, אשר נוסדה בשנת 1981. נכון לשנת 2020, לומדים במוסד כ-32,000 סטודנטים, ובכך היא אחת האוניברסיטאות הציבוריות הגדולות במדינה. שטחי הקמפוס הראשיים ממוקמים בחלקה המערבי של סינגפור. האוניברסיטה מעורבת בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), איגוד אוניברסיטאות חבר העמים הבריטי (ACU) והברית העולמית של אוניברסיטאות טכנולוגיות. האוניברסיטה הטכנולוגית הוקמה בשנת 1981 על מנת להכשיר מהנדסים למשק המקומי. בשנת הלימודים הראשונה למדו כ-582 סטודנטים בשלושה תחומי הנדסה – הנדסה אזרחית ובניין, הנדסת חשמל ואלקטרוניקה, והנדסת מכונות וייצור. בשנת 1986 החלו לימודי תואר שני ובשנת 1990 כבר למדו באוניברסיטה למעלה מ-6,300 סטודנטים. בשנת 2006 הפכה האוניברסיטה לאוטונומית יותר, בדומה לאוניברסיטה הלאומית של סינגפור. הקולג' למדעי הרוח, האמנויות והחברה הקולג' להנדסה הקולג' למדעים הקולג' למוסמכים בית הספר למנהל עסקים בית הספר לרפואה (אנ') ע"ש לי קונג צ'יאן (אנ') בית הספר ללימודים בין-לאומיים (אנ') ע"ש סינת'מבי ראג'ראטנם (אנ') המכון הלאומי לחינוך (אנ') דירוג שנגחאי – מיקום 93 (2023) דירוג Times Higher Education – מיקום 32 (2024) דירוג QS לאוניברסיטאות – מיקום 26= (2024) דירוג Times Higher Education – מיקום 4 (2024) דירוג QS לאוניברסיטאות – מיקום 4 (2024) מדיה וקבצים בנושא האוניברסיטה הטכנולוגית של נאניאנג בוויקישיתוף אתר האינטרנט הרשמי של האוניברסיטה הטכנולוגית של נאניאנג (באנגלית) (באנגלית) האוניברסיטה הטכנולוגית של נאניאנג, ברשת החברתית פייסבוק האוניברסיטה הטכנולוגית של נאניאנג, ברשת החברתית אקס (טוויטר) האוניברסיטה הטכנולוגית של נאניאנג, ברשת החברתית אינסטגרם האוניברסיטה הטכנולוגית של נאניאנג, ברשת החברתית LinkedIn ערך זה הוא קצרמר בנושא אוניברסיטאות ומכללות ובנושא סינגפור. אתם מוזמנים לתרום לוויקיפדיה ולהרחיב אותו.
תחנת דלק

תחנת דלק היא מתחם (מסחרי, בדרך כלל) לרכישת דלק לסוגיו: בנזין ברמת אוקטן שונה, סולר למנועי דיזל, נפט ולעיתים אף גז פחמימני מעובה לשם הנעת כלי רכב מנועיים בעלי מנוע בעירה פנימית. תחנות דלק הופיעו לראשונה כעסק צדדי של בתי מרקחת. בית המרקחת הראשון שעשה זאת היה בית מרקחת בעיר ויסלוך בקיסרות הגרמנית ב-5 באוגוסט 1888. המתדלק הראשון היה הרוקח וילי אוקל והמתדלקת הראשונה – ברתה בנץ. התחנה הייעודית הראשונה נבנתה בסנט לואיס, ארצות הברית ב-1905 בשדרה סן תרזה 420. בתחנת דלק חלים מספר איסורים, למניעת אסונות – פיצוצים, שרפות וכדומה, אשר עלילותם גבוהה בשל הריכוזים הגבוהים של החומרים הדליקים בתחנה. למשל, אסור לעשן בתחנות דלק, אסור לתדלק בעוד הרכב מונע ואסור לדבר בטלפון סלולרי מכיוון שפולט קרינה העלולה לגרום לפיצוץ. ערך מורחב – תחנות דלק בישראל בעשורים הראשונים של המדינה נשלט שוק תחנות הדלק בישראל על ידי שלוש החברות פז, סונול ודלק. עם השנים התרחב שוק הדלק להכיל חברות קטנות נוספות המתחרות בשלוש אלה. העתיד הוורוד של ביו-אתנול, הספרייה הווירטואלית של מטח עידו גנדל, איך זה עובד: משאבת דלק, באתר ynet, 13 בינואר 2012 בלדד השוחי, כיצד משאבות הדלק יודעות מתי להפסיק?, באתר nana10‏, 10 ביולי 2005 (הקישור אינו פעיל) תקנה חדשה: אסור לדבר בטלפון נייד בתחנת דלק, באתר ynet, 7 בדצמבר 2004 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מגדל האמנות מיטו

מגדל האמנות מיטו (ביפנית: 戸 芸 術 館, מיטו גייג'וצוקאן) הוא מתחם אומנויות במיטו, איבראקי, יפן. הוא נפתח בשנת 1990 במסגרת חגיגות המאה של עיריית מיטו. הוא כולל אולם קונצרטים שיש בו 680 מקומות, תיאטרון עד 636 מקומות, גלריה לאמנות עכשווית ומגדל בולט. אראטה איזוזאקי היה האדריכל, בעיצוב אקוסטי של נגאטה אקוסטיקה. מדיה וקבצים בנושא מגדל האמנות מיטו בוויקישיתוף אתר האינטרנט הרשמי של מגדל האמנות מיטו (באנגלית) אתר האינטרנט הרשמי של מגדל האמנות מיטו (ביפנית) מגדל האמנות מיטו, ברשת החברתית פייסבוק מגדל האמנות מיטו, ברשת החברתית אקס (טוויטר) מגדל האמנות מיטו, ברשת החברתית אינסטגרם מגדל האמנות מיטו, סרטונים בערוץ היוטיוב ART TOWER MITO | About ATM | Outline, web.archive.org, ‏2012-04-23 Arata Isozaki & Associates – Arata Isozaki & Associates Co., Ltd. All Rights Reserved. (ביפנית) ערך זה הוא קצרמר בנושא מבנים ובנושא יפן. אתם מוזמנים לתרום לוויקיפדיה ולהרחיב אותו.
אוניברסיטת אולבורג

אוניברסיטת אולבורג (בדנית: Aalborg University, או בראשי תיבות AAU) היא אוניברסיטה ציבורית באולבורג שבדנמרק, אשר נוסדה בשנת 1974. נכון לשנת 2020, לומדים במוסד כ-20,000 סטודנטים. בנוסף על הקמפוס המרכזי באולבורג, פועלים קמפוסים נוספים בקופנהגן ובאסביירג. אוניברסיטת אולבורג מעורבת בועידת בתי הספר האירופיים לחינוך ומחקר הנדסי מתקדם. בשנת 1961 החל להתגבש הרעיון להקים אוניברסיטה בצפון יוטלנד. באוגוסט 1969 החל תכנון המוסד, שזכה לתמיכת תושבי האזור. התכנון אושר בפרלמנט בשנת 1970, והאוניברסיטה נחנכה ב-1 בספטמבר 1974. בשנת 2010 נפתחה הפקולטה ללימודי רפואה. אוניברסיטת אולבורג מורכבת מחמש פקולטות עם מספר מחלקות בכל אחת: המחלקה לתקשורת ופסיכולוגיה המחלקה לתרבות ולמידה המחלקה לעסקים וניהול המחלקה למשפטים המחלקה לפוליטיקה וחברה המחלקה לסוציולוגיה ולעבודה סוציאלית המחלקה למערכות אלקטרוניות המחלקה למדעי המחשב המחלקה לאדריכלות, עיצוב וטכנולוגיית מדיה המחלקה לתכנון המחלקה לאיכות הסביבה המחלקה להנדסת מכונות וייצור המחלקה לכימיה וביולוגיה המחלקה למדעי המתמטיקה המחלקה לטכנולוגיית אנרגיה המחלקה למדעי הבריאות וטכנולוגיה המחלקה למחקר קליני דירוג שאנגחאי − מיקום 301−400 (2020) דירוג QS − מיקום 305 (2021) Times Higher Education − מיקום 201−250 (2021) מדיה וקבצים בנושא אוניברסיטת אולבורג בוויקישיתוף אתר האינטרנט הרשמי של אוניברסיטת אולבורג (בדנית) אתר האינטרנט הרשמי של אוניברסיטת אולבורג (באנגלית) (באנגלית) אוניברסיטת אולבורג, ברשת החברתית פייסבוק אוניברסיטת אולבורג, ברשת החברתית אקס (טוויטר) אוניברסיטת אולבורג, ברשת החברתית אינסטגרם
מגדל הטלוויזיה קמזיק

מגדל הטלוויזיה של קמזיק (בסלובקית: Televízna veža na Kamzíku) הוא מגדל שידור טלוויזיה בגובה 196 מטר באזור קוליבה בברטיסלאבה, בירת סלובקיה. המגדל שוכן 437 מ' מעל פני הים על גבעת קמזיק, חלק מהקרפטים הקטנים, ומשקיף על חלק גדול מהעיר. המגדל שוכן בשטח פארק יער ברטיסלבה. הוא הוקם בשנת 1975, והחליף את מגדל השידור הקודם. המגדל תוכנן על ידי האדריכלים סטניסלב מאג'ק, יעקוב טומשאק, יוראג' קוז'אק, מילאנו יוריקה וג'אן פריביצר. במגדל מרפסת תצפית ציבורית. בתנאים של ראות טובה, אוסטריה, הונגריה וצ'כיה נראות מהמגדל.[דרוש מקור] בשנת 2011 נפתחה מסעדה חדשה בשם Altitude עם חלל פנים מעודכן, המגישה מאכלים ים תיכוניים. המסעדה מחולקת לבר קפה תצפית, למסעדה אחרת, בראסריה, בקומה אחת ולמסעדה הראשית בקומה למטה עם שולחנות מסתובבים המספקים נוף פנורמי של 360 מעלות. מדיה וקבצים בנושא מגדל הטלוויזיה קמזיק בוויקישיתוף Photo of the old transmission tower (ארכיון) Forpsi.com, www.archinet.sk ערך זה הוא קצרמר בנושא מבנים ובנושא סלובקיה. אתם מוזמנים לתרום לוויקיפדיה ולהרחיב אותו.
אוניברסיטת פריז-סאקלה

אוניברסיטת פריז-סאקלה (בצרפתית: L'université Paris-Saclay) היא אוניברסיטת מחקר ציבורית בפריז שבצרפת, אשר נוסדה בשנת 1150 כחלק מן הסורבון ובמתכונתה הנוכחית והעצמאית בשנת 2015. נכון לשנת 2020, האוניברסיטה מכילה מספר מוסדות פנימיים ולומדים בתוכניותיה השונות כ-60,000 סטודנטים. בשנת 2019, אוניברסיטת פריז-סאקלה ירשה את אוניברסיטת פריז-סוד (Paris XI) שנוסדה בשנת 1971. האוניברסיטה חברה בפרויקט פריז-סקליי (אנ') הכולל אשכול עתיר מחקר (אנ') ואשכול עסקי (אנ') המפותחים בעמק הסיליקון האירופי (אנ') ליד פריז, ומהווה את המרכז הראשי להכשרה ומחקר בתוך אשכול הטכנולוגיה של הפרויקט. האוניברסיטה משלבת מספר גרנדז אקול צרפתיים, פקולטות מובילות, קולג'ים ומרכזי מחקר שהם חלק מארגוני המחקר המובילים בעולם בתחומם. האוניברסיטה ידועה במיוחד בלימודי המתמטיקה, הפיזיקה והרפואה שמתקיימים בה. אוניברסיטת פריז-סאקלה חברה בליגה האירופית לאוניברסיטאות מחקר וחברה בוועידת בתי הספר האירופיים לחינוך ומחקר הנדסי מתקדם. דירוג QS − מיקום 305 (2020) דירוג שאנגחאי - מיקום 13 (2021) Times Higher Education − מיקום 178 (2021) מדיה וקבצים בנושא אוניברסיטת פריז-סאקלה בוויקישיתוף אתר האינטרנט הרשמי של אוניברסיטת פריז-סאקלה (בצרפתית ובאנגלית) אוניברסיטת פריז-סאקלה, ברשת החברתית פייסבוק אוניברסיטת פריז-סאקלה, ברשת החברתית אקס (טוויטר) אוניברסיטת פריז-סאקלה, ברשת החברתית אינסטגרם אוניברסיטת פריז-סאקלה, ברשת החברתית LinkedIn אוניברסיטת פריז-סאקלה, סרטונים בערוץ היוטיוב Sean Coughlan, France plans elite top-10 mega-university, bbc.com, 10 December 2014
קתרין טאי

קתרין טאי (באנגלית: Katherine Tai; נולדה ב-18 במרץ 1974) היא עורכת דין אמריקאית, המכהנת כנציבת הסחר של ארצות הברית. במרץ 2021 אישר הסנאט של ארצות הברית את מינויה לתפקיד נציבת הסחר ברוב של 98 תומכים. טאי נולדה בקונטיקט וגדלה בוושינגטון הבירה. הוריה היגרו לארצות הברית מטאיוואן. באוניברסיטת ייל השלימה לימודי תואר ראשון בהיסטוריה, ובבית הספר למשפטים באוניברסיטת הרווארד השלימה לימודי תואר שני במשפטים. במשך שנתיים לימדה אנגלית באוניברסיטת סאן יאט-סן השוכנת בגואנגג'ואו שברפובליקה העממית של סין. בין השנים 2011–2014 הייתה טאי יועצת ראשית לנציב הסחר האמריקאי לענייני אכיפת הסחר עם סין העממית, מלבד זאת עסקה גם בתחומים הקשורים לארגון הסחר העולמי. טאי מילאה תפקיד משמעותי במשא ומתן בעניין הסכם הסחר בין ארצות הברית, מקסיקו וקנדה (ה-USMCA). בדצמבר 2020 הכריז ג'ו ביידן, נשיא ארצות הברית הנבחר כי בחר בטאי להיות נציבת הסחר האמריקאית בממשלו העתידי. לאחר שעברה בהצלחה שימועים בוועדת הכספים של הסנאט, אושר מינויה במליאת הסנאט ב-17 במרץ 2021. מדיה וקבצים בנושא קתרין טאי בוויקישיתוף קתרין טאי, ברשת החברתית אקס (טוויטר) קתרין טאי, ברשת החברתית LinkedIn אלכס רוג'רס, Senate confirms Katherine Tai to be US trade representative, באתר CNN‏, 17 במרץ 2021 (באנגלית) "Neal Announces New Ways and Means Democratic Chief Trade Counsel". House Ways and Means Committee. נבדק ב-9 בדצמבר 2020. {{cite web}}: (עזרה) Katherine Tai, ‏https://www.uschina.org/ Lawder, David; Shalal, Andrea (2020-11-25). "Lawyer Katherine Tai a Congress favorite for Biden trade czar". Reuters (באנגלית). נבדק ב-2020-12-10. Bade, Gavin; Pager, Tyler; Rodriguez, Sabrina (2020-12-09). "Biden to name Hill staffer Katherine Tai for top trade job". Politico (באנגלית). נבדק ב-2020-12-09. Biden selects Katherine Tai as U.S. trade representative, באתר וושינגטון פוסט, 9 בדצמבר 2020 (באנגלית) פול וייזמן, Senate confirms Katherine Tai as Biden’s top trade envoy, באתר AP‏, 17 במרץ 2021 (באנגלית)
אוניברסיטת טוונטה

אוניברסיטת טוונטה (בהולנדית: Universiteit Twente) היא אוניברסיטה ציבורית, שממוקמת באנסחדה בהולנד, אשר נוסדה בשנת 1961. נכון לשנת 2020, לומדים באוניברסיטה כ-11,000 סטודנטים. האוניברסיטה מעורבת בוועידת בתי הספר האירופיים לחינוך ומחקר הנדסי מתקדם. לאוניברסיטה חמש פקולטות: מדעי ההתנהגות, הניהול והחברה (BMS) – תקשורת, פסיכולוגיה, מנהל ציבורי, מדע וטכנולוגיה חינוכיים, לימודי אירופה, ניהול סביבת וניהול סיכונים. טכנולוגיה הנדסית (ET) – הנדסת מכונות, הנדסה אזרחית, הנדסה תעשייתית וייצור אנרגיה בת קיימא. הנדסת חשמל, מתמטיקה ומדעי המחשב (EEMCS) – הנדסת חשמל, מתמטיקה שימושית, חקר האינטרנט ומדעי המחשב. מדע וטכנולוגיה (ST) – הנדסה כימית, פיזיקה יישומית, הנדסה ביו-רפואית, מדעי הבריאות, טכנולוגיה מתקדמת וננוטכנולוגיה. הפקולטה לגאוגרפיה ומדעי כדור הארץ (ITC) – הנדסה מרחבית, קרטוגרפיה. דירוג שאנגחאי – 401–500 (2019). (Times Higher Education – מקום 201–250 (2020). דירוג QS לאוניברסיטאות – 186 (2020). מדיה וקבצים בנושא אוניברסיטת טוונטה בוויקישיתוף אתר האינטרנט הרשמי של אוניברסיטת טוונטה (בהולנדית) (בהולנדית) אוניברסיטת טוונטה, ברשת החברתית פייסבוק אוניברסיטת טוונטה, ברשת החברתית אקס (טוויטר) אוניברסיטת טוונטה, ברשת החברתית אינסטגרם
האוניברסיטה הטכנית באיסטנבול

האוניברסיטה הטכנית באיסטנבול (בטורקית: İstanbul Teknik Üniversitesi) היא אוניברסיטה טכנית ציבורית ובינלאומית, שממוקמת באיסטנבול בטורקיה. האוניברסיטה אשר נוסדה בשנת 1773, היא האוניברסיטה הטכנית השלישית בוויתקותה בעולם. בנוסף על כך, המוסד נחשב לאחד מן המוסדות האקדמיים הבולטים בטורקיה. נכון לשנת 2020, לומדים באוניברסיטה כ-36,000 סטודנטים. המוניטין של האוניברסיטה יוקרתי מאוד, היא נוטה לקבל בכל שנה רק כ-1% מתוך כמעט שני מיליון מועמדים. האוניברסיטה הטכנית באיסטנבול מעורבת בועידת בתי הספר האירופיים לחינוך ומחקר הנדסי מתקדם. האוניברסיטה הטכנית באיסטנבול הוקמה בשנת 1773 על ידי מוסטפא השלישי כבית ספר להנדסה ימית. בשנת 1795 החלו לימודי הנדסה צבאית במוסד למען מודרניזציה של הצבא העות'מאני. בשנת 1845 החלו לימודי אדריכלות. בשנת 1909 המוסד התרחב עוד יותר והחלו לימודי הנדסה אזרחית וציבורית. המוסד הוכר כאוניברסיטה טכנית מודרנית בשנת 1928. באוניברסיטה 99 תוכניות לתואר ראשון, 192 תוכניות לתארים מתקדמים, 14 פקולטות, מעבדה של 154.000 מ"ר ו -12 מרכזי מחקר. דירוג שאנגחאי – 601–700 (2020) Times Higher Education – מקום 601–800 (2020) דירוג QS לאוניברסיטאות – 651–700 (2020) מדיה וקבצים בנושא האוניברסיטה הטכנית באיסטנבול בוויקישיתוף אתר האינטרנט הרשמי של האוניברסיטה הטכנית באיסטנבול (בטורקית) האוניברסיטה הטכנית באיסטנבול, ברשת החברתית אקס (טוויטר) האוניברסיטה הטכנית באיסטנבול, ברשת החברתית אינסטגרם
טרפורם

טרפורם (באנגלית: Terraform) היא תוכנת קוד פתוח של IaC (או Infrastructure as Code), המפותחת על ידי HashiCorp. המוצר מאפשר למשתמשים להגדיר ולספק תשתית מרכז נתונים באמצעות קובץ הגדרות קריא, בשפת תצורה הצהרתית המכונה HCL (ראשי תיבות של HashiCorp Configuration Language), או בעזרת JSON. טרפורם מנהלת משאבים חיצוניים (כגון תשתיות ענן ציבוריות, תשתיות ענן פרטיות, מכשירים ברשת, תוכנה כְּשֵירות ופלטפורמה כשֵירות) מול "ספקים". HashiCorp מנהלת רשימה נרחבת של ספקים רשמיים, ויכולה גם להשתלב עם ספקים שפותחו בקהילה. משתמשים יכולים לתקשר עם ספקי טרפורם על ידי הצהרת משאבים או על ידי קריאה למקורות נתונים. במקום להשתמש בפקודות ציווי לספק משאבים, טרפורם משתמש בתצורה הצהרתית כדי לתאר את המצב הסופי הרצוי. ברגע שמשתמש קורא לטרפורם על משאב נתון, טרפורם יבצע פעולות CRUD (יצירה, קריאה, עדכון, ומחיקה) מטעם המשתמש כדי להשיג את המצב הרצוי. את התשתית כקוד ניתן לכתוב כמודולים, כדי לקדם שימוש חוזר ותחזוקה. תוכנת טרפורם תומכת בספקי תשתית מרכזיים בשוק הענן כמו שירותי האינטרנט של אמזון, Microsoft Azure, IBM Cloud, Google Cloud Platform, DigitalOcean, Oracle Cloud Infrastructure, VMware vSphere ו- OpenStack ועוד. HashiCorp תומכת גם בשירות Terraform Module Registry, שהושק בשנת 2017. בשנת 2019 הציגה טרפורם את הגרסה בתשלום בשם Terraform Enterprise עבור ארגונים גדולים. לטראפורם יש ארבע פקודות עיקריות: terraform init או refresh terraform plan terraform apply terraform destroy אתר האינטרנט הרשמי של טרפורם (באנגלית) (באנגלית) "Syntax - Configuration Language". "Providers". "Resources". "Data Sources". "Configuration". "Modules". "Google Cloud Platform Provider for Terraform". נבדק ב-2017-02-05. "Introducing the DigitalOcean Terraform Provider" (באנגלית). "Terraform vs. Chef, Puppet, etc. - Terraform by HashiCorp". Terraform by HashiCorp (באנגלית). נבדק ב-2018-03-14. "HashiCorp Terraform 0.9. Released with State Locking, State Environments, and Destroy Provisioners". InfoQ. נבדק ב-2017-05-23. Yevgeniy., Brikman (2017). Terraform Writing Infrastructure as Code. O'Reilly Media. ISBN 9781491977057. OCLC 978667796. Somwanshi, Sneha. "Choosing the Right Tool to Provision AWS Infrastructure". ThoughtWorks (באנגלית). Turnbull, James (2016). The Terraform Book. ISBN 9780988820258. "HashiCorp Terraform 0.11". HashiCorp. "HashiCorp Terraform - Provision & Manage any Infrastructure". HashiCorp: Infrastructure enables innovation (באנגלית). נבדק ב-2020-04-15.
מקדש וסטה

מקדש וסטה היא מקדש שעמד בפורום בעיר רומא בתקופה העתיקה, בסמוך למקדש קסטור ופולוקס, למקדש קיסר, ולבית הבתולות הווסטליות. צורת המקדש ייחודית בשל הרצון של האדריכלים שמבנה המקדש ידמה לבקתות הקש והבוץ של המתיישבים הראשונים באזור זה. במקור היה פולחנה של האלה וסטה נעשה במרכז בית המשפחה, וצורת המבנה נועדה להזכיר זאת. המבנה בנוי בסגנון אדריכלות יוונית, עם עמודים קורינתיים עשויים שיש. במרכז החדר המרכזי העגול היו עשרים עמודים קורינתיים, והמקדש בנוי על פודיום עגול שקוטרו 15 מטרים. במרכז תקרת המבנה היה פתח אוורור ובמרכז המקדש דלקה האש הקדושה של האלה. סביב קירות המבנה החיצוניים היה מעגל נוסף של עמודים. כל מקדשי וסטה היו עגולים, ופתחיהם פנו מזרחה לכיוון השמש הזורחת המסמלת את מקור החיים. במרכז המקדש לא היה פסל של האלה - אלא רק האש הקדושה לה. המקדש שבפורום נבנה במאה השלישית לפני הספירה. המקדש ניזוק בשריפה פעמיים. הפעם הראשונה אירעה בשנת 64, בתקופת מלכותו של הקיסר נירון, כאשר נשרפה מרבית העיר רומא, והפעם השנייה בשנת 191, כאשר לאחר השריפה שיקמה את המקדש יוליה דומנה, אשת הקיסר ספטימיוס סוורוס. המקדש נבזז מספר רב של פעמים, ובמהלך המאה ה-16 מרבית חלקי המבנה העשויים שיש נלקחו לשימושים משניים ברחבי רומא. חלק המבנה העומד כיום שוחזר בשנות ה-30 של המאה ה-20. מדיה וקבצים בנושא מקדש וסטה בוויקישיתוף
האוניברסיטה הטכנית הצ'כית בפראג

האוניברסיטה הטכנית הצ'כית בפראג (בצ'כית: České vysoké učení technické v Praze; בראשי תיבות: ČVUT) היא אוניברסיטה ציבורית בפראג שבצ'כיה, אשר נוסדה בשנת 1707. נכון לשנת 2021, למדו במוסד כ-18,000 סטודנטים. האוניברסיטה הטכנית נחשבת לאחת מן הגדולות בצ'כיה, ולאחד מן המוסדות הטכניים הוותיקים ביותר במרכז אירופה. זוהי גם האוניברסיטה הטכנית הוותיקה ביותר שאינה צבאית באירופה. האוניברסיטה הטכנית הצ'כית בפראג חברה בועידת בתי הספר האירופיים לחינוך ומחקר הנדסי מתקדם. האוניברסיטה הטכנית הוקמה כמכון לחינוך הנדסי בשנת 1707 על ידי הקיסר יוזף הראשון. המכון הפך לאוניברסיטה בשנת 1920. בשנת 1955 הוקמה המחלקה להנדסה פיזיקלית ולחקר הגרעין. בשנת 1976 החלו לימודי האדריכלות. האוניברסיטה מאורגנת בשמונה פקולטות, חמישה מכוני מחקר ומרכזי לימוד ופיתוח נוספים: מרכז מחשוב ומידע, מרכז טכנולוגיה וחדשנות, מרכז המחקר למורשת תעשייתית, המרכז לרדיוכימיה וכימיה של קרינה וספרייה מרכזית. לאוניברסיטה יש גם בית הוצאה לאור. בשנת הלימודים 2022/2021 הציעה האוניברסיטה הטכנית בצ'כיה, 227 תוכניות לתואר בצ'כית ו-94 באנגלית. הפקולטה להנדסה אזרחית (1707) הפקולטה להנדסת מכונות (1884) הפקולטה להנדסת חשמל (1950) הפקולטה להנדסה פיזיקלית ולחקר הגרעין (1955) הפקולטה לאדריכלות (1976) הפקולטה למדעי התחבורה (1993) הפקולטה להנדסה ביו-רפואית (2005) הפקולטה למדעי המחשב (אנ') (2009) מכון קלוקנר המכון ללימודים מתקדמים ע"ש מסריק המכון לחינוך גופני וספורט המרכז האוניברסיטאי למבנים חסכוניים באנרגיה המכון לפיזיקה ניסויית ויישומית המכון הצ'כי לאינפורמטיקה, רובוטיקה וקיברנטיקה (אנ') דירוג שאנגחאי – מיקום 601–700 (2020). דירוג QS – מיקום 531–540 (2021). Times Higher Education – מיקום 601–800 (2021). מדיה וקבצים בנושא האוניברסיטה הטכנית הצ'כית בפראג בוויקישיתוף אתר האינטרנט הרשמי של האוניברסיטה הטכנית הצ'כית בפראג (בצ'כית ובאנגלית) האוניברסיטה הטכנית הצ'כית בפראג, ברשת החברתית פייסבוק האוניברסיטה הטכנית הצ'כית בפראג, ברשת החברתית אקס (טוויטר) האוניברסיטה הטכנית הצ'כית בפראג, ברשת החברתית אינסטגרם האוניברסיטה הטכנית הצ'כית בפראג, ברשת החברתית LinkedIn האוניברסיטה הטכנית הצ'כית בפראג, סרטונים בערוץ היוטיוב
יחידת הסיירות מג"ב ירושלים

יחידת הסיירות של משמר הגבול ירושלים היא יחידה המורכבת מלוחמות מג"ב הפועלות בגזרת מחוז ירושלים של משטרת ישראל. היחידה פועלת במרכזה ובמערבה של העיר במשימות לביטחון תושבי ומבקרי העיר. משימותיה ומטרותיה של היחידה הן אבטחה, הרתעה, נוכחות, בולטות ויצירת תחושת ביטחון בציבור ושיטור במקומות עם ריכוזי קהל גדולים ורגישים, בפח"ע (פעילות חבלנית עוינת) ובפלילי. היחידה פועלת במשימות ביטחון שוטף גם בציר הרכבת הקלה ברחוב יפו בירושלים מאזור ממילא ועד לתחנה המרכזית של ירושלים ומסייעת באבטחת מוסדות שלטון כמו מעון ראש הממשלה, שגרירות ארצות הברית בישראל והקונסוליה האמריקאית. בשנת 1996 בוצעו מספר פיגועי טרור נגד ישראלים ברחבי המדינה, בהם מספר פיגועים שהתרחשו בירושלים, אשר גבו מחיר של עשרות הרוגים. בעקבות גל הפיגועים הוחלט על תגבור נוסף למקומות הומי אדם והצבת חיילות בשירות המשטרה (חיב"ה) אשר יפעלו תחת אחריות משטרת ישראל. עד שנת 2012 הסיירות היו חלק מארבע פלוגות מבצעיות כמחלקה אורגנית נפרדת בכל פלוגה. משימותיהן היו מחולקות על פי תאי שטח בהתאם לגזרות הפלוגות המבצעיות שבהן היו משרתות. בשנת 2012 הוקמה במג"ב ירושלים באופן רשמי יחידת הסיירות כיחידה עצמאית ואורגנית ככלל הפלוגות, המתבססת על לוחמות. ההכשרה אורכת כשמונה שבועות ונערכת בבית הספר החילי של משמר הגבול אשר ממוקם סמוך ליישוב בית חורון. ההכשרה כוללת למידת סמכויות תפקידי משטרה, מקצועות (אב"כ, קשר, חבלה, עזרה ראשונה ועוד), הכשרת ירי בתחום ביטחון פנים ובשטח פתוח, שדאות, תוכני חינוך הכוללים סיורים לאתרי מורשת והכנה לביצוע תפקיד הסיירת. בסיום ההכשרה מוסמכות השוטרות כרובאי 03 ומקבלות מדי משמר הגבול ותעודת שוטר. משך השירות הוא שנתיים, אשר במהלכן קיימת אפשרות לצאת לקורסים מקצועיים כגון: מדריכי אימון גוף (מדא"ג), מדריכי קרב מגע (קמ"ג) וקורס חובשים.
מוזיקת דריל

מוזיקת דריל (באנגלית: Drill music) היא תת-ז'אנר של מוזיקת היפ הופ שמקורה בצפון שיקגו בתחילת העשור השני של המאה ה-21. הסגנון מאופיין בתוכנו הלירי האפל, האלים והניהליסטי שלו והקצב המושפע ממוזיקת טראפ. דריל התקדם למיינסטרים האמריקאי באמצע 2012, בעקבות הצלחתם של ראפרים ומפיקים כגון יאנג צ'ופ (אנ'), צ'יף קיף, ליל דורק, פרדו סנטנה (אנ'), SD וליל ריס (אנ'), להם היו מעריצים מקומיים רבים ונוכחות משמעותית באינטרנט. תשומת הלב התקשורתית והחתמתם של מוזיקאי דריל בחברות תקליטים קרו לאחר מכן. אמנים מהז'אנר צוינו לשבח בזכות סגנון הליריקה שלהם וההתאגדות שלהם עם תוכן לירי על פשע בשיקגו. תת-ז'אנר אזורי, דריל בריטי (אנ'), התפתח בלונדון, במיוחד באזור בריקסטון, החל משנת 2012. הדריל הבריטי עלה לגדולה באמצע העשור השני של המאה ה-21 והשפיע על התפתחות סצנות אזוריות אחרות באזורים שונים, כגון אוסטרליה, צרפת, אירלנד וניו יורק. Cho, Jaeki (7 בפברואר 2013). "Young Chop Talks Lex Luger, Chief Keef and Studio Habits". XXL. ארכיון מ-19 במאי 2013. נבדק ב-21 ביוני 2013. {{cite web}}: (עזרה) Stehlik, Lucy (16 בנובמבר 2012), "Chief Keef takes Chicago's drill sound overground", The Guardian, ארכיון מ-12 באוקטובר 2013, נבדק ב-21 ביוני 2013 {{citation}}: (עזרה) Alphonse Pierre, 11 Songs That Define Chicago Drill, the Decade’s Most Important Rap Subgenre, Pitchfork (באנגלית אמריקאית) Leor Galil, Groundbreaking Chicago drill rapper Fredo Santana died this weekend, Chicago Reader (באנגלית) Drake, David (12 באוקטובר 2012), "Industry or In These Streets: When Superstars Meet Chicago's New Rap Scene", Complex, ארכיון מ-17 באוקטובר 2012, נבדק ב-23 ביוני 2013 {{citation}}: (עזרה) Fazal, Mahmood (1 באוגוסט 2019). "Behind The Scenes With OneFour: Australia's First Drill Rappers". Vice Australia. ארכיון מ-7 באוגוסט 2019. נבדק ב-30 בדצמבר 2019. {{cite news}}: (עזרה) Dunn, Frankie; Gannon, Colin (21 בנובמבר 2018). "could irish drill music be the next big thing?". I-D (באנגלית). ארכיון מ-15 ביולי 2019. נבדק ב-7 באוגוסט 2019. {{cite web}}: (עזרה) "Remembering Pop Smoke, the US rapper who introduced the UK drill sound to New York". The Independent (באנגלית). London, England: Independent Print Ltd. 15 במרץ 2020. נבדק ב-26 ביולי 2020. {{cite web}}: (עזרה) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אדווין ואלרו

אדווין ואלרו (בספרדית: Edwin Valero; 3 בדצמבר 1981 – 19 באפריל 2010) היה מתאגרף מקצועי ונצואלי, שהתחרה בין השנים 2002–2010. ואלרו היה אלוף העולם בלתי מנוצח בשתי קטגוריות משקל, לאחר שהחזיק בתואר משקל הנוצה של WBA בין השנים 2006 ל-2008 ובתואר ה-WBC במשקל קל בין השנים 2009 ל-2010. עם סגנון לחימה אגרסיבי ביותר וכוח חבטות יוצא דופן, ואלרו נותר האלוף היחיד לאורך 30 השנים של ה-WBC שזכה בכל קרב בקריירה שלו בנוקאאוט. בשנת 2010 התאבד ואלרו בכלא לאחר שנעצר בחשד לרצח אשתו. מדיה וקבצים בנושא אדווין ואלרו בוויקישיתוף אדווין ואלרו, באתר BoxRec אדווין ואלרו, באתר "Find a Grave" (באנגלית) ונצואלה: אלוף האגרוף שרצח את אשתו - התאבד, באתר ynet, 19 באפריל 2010